open-index/open-wikipedia-markdown huggingface dataset:
Կադր

**Կադր** (՝ «շրջանակ»), ֆիլմի կամ տեսահոլովակի մի հատված, առանձին պատկեր կամ կինոժապավեն։

## Կադրը որպես մեկ պատկեր
Լուսանկարչական կադր՝ օբյեկտի նկարահանման եզակի լուսանկարչական պատկեր։ Կադրի սահմանները սահմանվում են կադրավորման նկարահանման, մշակման և տպագրության փուլերում։

Հեռուստատեսական կադր՝ միանգամյա լրիվ հեռուստատեսային պատկեր, սովորաբար բաղկացած է երկու կիսակադրից, որոնցից առաջինը պարունակում է միայն կենտ, իսկ երկրորդը՝ միայն զույգ տող կադր։

### Մոնտաժային կադր
Մոնտաժային կադր, մոնտաժային պլան՝ կինոժապավենի կտոր կամ տեսագրության մաս։ Մոնտաժային կադրը կինոֆիլմերի հիմնական արտադրական միավորն է, պարունակում է որոշակի իմաստային հատված (գործողությունների պահին)։

Մոնտաժորի աշխատանքը ֆիլմի կադրերի մոնտաժային միացումն է համաձայն մոնտաժային թերթիկի կամ ռեժիսորական սցենարի։

**Սցենարային կադր**՝ ֆիլմի սցենարի արտադրությունում, համապատասխան մոնտաժային կադրի նկարագրություն, ըստ կատարված գործողությունների։ Կադր՝ մոնտաժային հայեցակարգ կինեմատոգրաֆիայում, նշելով կինոժապավենի հատվածը, որում երևում է շարունակական գործողություն, գործարկման և կինոնկարահանման գործիքի կանգառի միջև։ Անշարժ լուսանկարչական պատկերը կինոժապավենի վրա (մուլտֆիլմում՝ նկարներից մեկը) անվանում են «կադրիկ»։ Ձայնագրության մեկ վայրկյանը սովորաբար պարունակում է 24 կադրիկ (ցածր բյուջեի մուլտֆիլմում՝ 12 կադրիկ)։ Մեկ կադրիկի չափը 35 մմ կինոժապավենի վրա սովորաբար 22×16 մմ ձևաչափով է, լայնէկրանինը՝ 22×18 մմ։

### Կադրի ձևաչափ

Տարբեր ձևաչափով տեսախցիկների խցիկի պատուհանի չափեր․

## Ծանոթագրություններ

## Գրականություն
* 
* 

* 
*The Kendrick Academy

Կատեգորիա:Լուսանկարչություն
Կատեգորիա:Կինեմատոգրաֆիա
Կատեգորիա:Ֆիլմերի և վիդեոների տերմինաբանություն
Թզենի բենգալական

**Թզենի բենգալական** (), սովորաբար հայտնի որպես **բանյան**, **բանյան թզենի** կամ **հնդկական բանյան** թթազգիներին ընտանիքին պատկանող ծառ, աճում է Բանգլադեշում, Հնդկաստանում և Շրի-Լանկայում։ Աճելով այն կարող է վերածվել մի մեծ ծառի, որը զբաղեցնում է մի քանի հեկտար տարածք, որի սաղարթամասի շրջանը ունի 610 մետր երկարություն։

## Կենսաբանական նկարագրություն
Այս բույսերին բնորոշ է առանձնահատուկ կենսական տեսակ՝ բանյան։ Բանյանը ձևավորվում է դեպի վեր խոյացող հորիզոնական արմատների և ճյուղերի հետ, դրանք սովորաբար իրենց մեջ չունեն արմատային մազիկներ։ Սակայն ծառի աճման որոշ պահերում հայտնվում են շատ քանակությամբ արմատներ, և նրանք հյուսվում են հորիզոնական ճյուղերի ծաղկաշղթաների հետ։ Օդում գտնվող արմատները շատ դանդաղ են աճում, և որոշ ժամանակ անց դրանց մեծ մասը չորանում է՝ այդպես էլ հողին չհասնելով։ Օդում գտնվող եզակի արմատներ աճում են և հասնելով հողին արմատ տալիս, որից հետո դրանց վերին մասերը ինտենսիվորեն խտանում են՝ ձեռք բերելով հաղորդակցության գործառույթ։ Բույսի պտուղներով սնվում են թռչունները և կաթնասունները։ Թռչունները հանդիսանում են ծառի սերմերի հիմնական տարածողները։ Ուսումնասիրությունները ցույց են տվել, որ սերմերը անցնելով թռչունների մարսողական ուղիներով, ունենում են ավելի լավ բերքատվություն։

## Բուսաբանական դասակարգում
### Սինոնիմիկա
Համաձայն 2013 թվականի *The Plant List*-ի տեսակի մեջ մտնում են հետևյալ սինոնիմիկաները.
* 
* 
* 
* 
* 
* 
* 
* 
* 
* 
* 
* 
* 


Acharya Jagadish Chandra Bose Indian Botanic Garden - Howrah 2011-01-08 9728.JPG|Բենգալական ֆիկուսի ամենամեծ ծառը
Acharya Jagadish Chandra Bose Indian Botanic Garden - Howrah 2011-01-08 9724.JPG|Բենգալական ֆիկուսի ամենամեծ ծառը
FicusBengShoot.jpg|Հնդկական բանյանի պտուղներ
Banyan tree (Ficus benghalensis) trunk in Secunderabad, AP W IMG 6634.jpg|Բանյան ծառի բունը Սեքունդերաբադում, Հնդկաստան
Banyan tree (Ficus benghalensis) in Secunderabad, AP W IMG 6635.jpg|Բանյան ծառը Սեքունդերաբադում, Հնդկաստան
Asian Koel (Eudynamys scolopacea)- Female looking for ripe Banyan tree (Ficus benghalensis) figs in Secunderabad W IMG 6636.jpg|Բենգալական թզենու պտուղները


## Ծանոթագրություններ

## Արտաքին հղումներ
*  
* ''Фикус бенгальский'' на сайте USDA NRCS 
* Bar or Bargad ''Ficus benghalensis'' L.
* ''Фикус бенгальский / Ficus benghalensis'' на ficusweb.ru
* ''Фикус бенгальский'' в Непале 

Կատեգորիա:Թթազգիներ
Կատեգորիա:Ծառեր
Կատեգորիա:Բույսեր այբբենական կարգով
Կատեգորիա:1753 թվականին նկարագրված բույսեր
Անաիս Բեսկոն

**Անաիս Բեսկոն** (, ),  ֆրանսիացի բիաթլոնիստ, խառը էստաֆետի օլիմպիական չեմպիոն (2018), մրցավազքի և էստաֆետի օլիմպիական խաղերի կրկնակի բրոնզե մեդալակիր, խառը էստաֆետի 2016 թվականի աշխարհի չեմպիոն և վեց անգամյա աշխարհի փոխչեմպիոն։ 2010-ական թվականների առաջատար ֆրանսիացի բիաթլոնիստներից մեկը։

## Սպորտային կարիերա
Անաիսն առաջին անգամ սկսել է զբաղվել բիաթլոնով 2003 թվականին, մեկ տարի հետո ֆրանսուհին մասնակցեց Եվրոպայի երիտասարդական գավաթի առաջնությանը, իսկ 2005 թվականին մարզչական կազմը նրան ներգրավում է IBU պաշտոնական մրցումների էստաֆետային վազքում։

Երիտասարդական կարիերան շարունակվում է մինչև 2008 թվականը։ Այդ ժամանակ Բեսկոնը իրեն ամբողջությամբ դրսևորում է նմանատիպ մրցումներում՝ նվաճելով աշխարհի առաջնության երկու անձնական մեդալներ, պարբերաբար ներգրավվում է էստաֆետային թիմում, որի կազմում նա երեք անգամ բարձրանում է պոդիում աշխարհի առաջնություններում՝ 2005 թվականին նվաճելով 19 տարեկանների առաջնության ոսկե մեդալը։ 
 
2007 թվականին կայացավ ֆրանսուհու առաջին ելույթը աշխարհի մեծահասակների առաջնությունում, սակայն առաջին փորձերը սահմանափակվեցին միայն մի քանի մեկնարկներով՝ պարբերաբար ընդգրկվելով ազգային հավաքականի թիմում։  Առաջին համանման մակարդակի մրցաշրջանում Անաիսը մի քանի անգամ կարողանում է եզրափակել միավորային գոտում։

Աստիճանաբար առաջընթաց ապահովելով՝ Բեսկոնը հաջորդ մրցաշրջանում մեկ անգամ հանգրվանում է առաջին տասնյակում, իսկ Աշխարհի գավաթում զբաղեցնում է 25-րդ տեղը ընդհանուր հաշվարկում։

2009/2010 մրցաշրջանից մարզչական շտաբն առաջին փորձերն է կատարում՝ Անաիսին ընդգրկելով գավաթի էստաֆետային թիմում և աշխարհի առաջնությունում։    
 
2018 թվականի ձմեռային Օլիմպիական խաղերում Անաիսը հետապնդումով մրցավազքում կարողացավ գրավել երրորդ տեղը՝ նվաճելով իր առաջին բրոնզե մեդալը։

## Ամփոփ վիճակագրություն
### Մանկապատանեկան նվաճումներ

### Մասնակցություն օլիմպիական խաղերին
#### Բիաթլոնի ձմեռային օլիմպիական խաղերի առաջնություն

### Աշխարհի առաջնության մասնկաիցներ
#### Բիաթլոնի աշխարհի առաջնություն

### Աշխարհի գավաթի արդյունքներ

## Ծանոթագրություններ

## Արտաքին հղումներ
* Պաշտոնական կայք
* Բեսկոնի մասին IBU-ում 
* Բեսկոնի մասին Biathlon Results-ում 
* Сайт болельщиков 

Կատեգորիա:Ֆրանսիացի բիաթլոնիստներ
Կատեգորիա:Ֆրանսիացի մարզիկներ
Կատեգորիա:Ֆրանսիացի օլիմպիական չեմպիոններ
Արսեն Գրիգորյան (Մրո)

**Արսեն Հովսեփի Գրիգորյան** (հայտնի է նաև որպես **Մրո**, ), հայ ժողովրդական երգերի մեկնաբան, Հայաստանի վաստակավոր արտիստ։

## Կենսագրություն
Ծնվել է 1968 թվականին՝ Սիրիայի Արաբական Հանրապետության հայաշատ Ղամիշլի քաղաքում։ 1987 թվականին ժամանել է Երևան երաժշտական կրթություն ստանալու նպատակով, ընդունվելով Երևանի Կոմիտասի անվան պետական կոնսերվատորիա։ Ուսման ավարտին ստացել է արվեստի վարպետի որակավորում՝ ավարտելով նաև ասպիրանտուրան։

1987 թվականից Արսեն Գրիգորյանը ապրում ու ստեղծագործում է Հայաստանում։ 2004 թվականին դարձել է Հայաստանի Հանրապետության քաղաքացի, իսկ 2008 թվականին արժանացել է ՀՀ վաստակավոր արտիստի կոչմանը։

## Պարգևներ և մրցանակներ
* «Կռունկ» երաժշտական փառատոն, «Լավագույն ժողովրդական երգիչ», 2004 թ. 
* Ազգային երաժշտական մրցանակաբաշխություն, «Տարվա լավագույն ժողովրդական երգիչ», 2008 թ. 
* «Տարվա լավագույն ժողովրդական երգիչ», Մոսկվա, «Տաշիր 2008» համահայկական մրցանակաբաշխություն, 2008 թ. 
* ՀՀ վաստակավոր արտիստ»,  2008 թ.
* «Հայաստանի Ռամկավար ազատական կուսակցության ոսկե շքանշան», 2009 թ. 
* «Գարեգին Նժդեհ» հուշամեդալ, 2009թ. 
* «Զորավար Անդրանիկ» շքանշան, 2010 թ.  
* «Վարդան Մամիկոնյան» շքանշան, 2011 թ.

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1968 ծնունդներ
Կատեգորիա:Անձինք այբբենական կարգով
Կատեգորիա:Բեմական կեղծանուններ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայաստանի վաստակավոր արտիստներ
Կատեգորիա:Հայ երգիչներ
Արսեն Գրիգորյան (երգիչ, 1978)

**Արսեն Գագիկի Գրիգորյան** (), հայ էստրադային երգիչ և երգահան։

Որպես երգահան, Արսեն Գրիգորյանը արժանացել է «Տարվա լավագույն կոմպոզիտոր» մրցանակին՝ 2007 թվականի Երևանի և Մոսկվայի հայկական երաժշտական մրցանակաբաշխությունների ժամանակ։ 2008 թվականին մասնակցել է Հայաստանի հանրային հեռուստաընկերության «Երկու աստղ» երաժշտական նախագծին։ Մինչ այսօր, նա թողարկել է 5 ձայնասկավառակ ու նկարահանել մոտ 10 տեսահոլովակ։

## Սկավառակագրություն
*Բացիր աչքերդ (2003)
*Սերն է խոսում (2006)
*Մնա (2008)
*Երազում (2010)
*Ինչ լավնես (2018)

## Ծանոթագրություններ

Կատեգորիա:Հայ երգահաններ
Կատեգորիա:Հայ երգիչներ
Կելեստինոս II

**Կելեստինոս II** (, աշխարհիկ անունը՝ **Գվիդո դել Կաստելլո,** ; ), Հռոմի պապ 1143 թվականի սեպտեմբերի 26-ից մինչև 1144 թվականի մարտի 8-ը։

## Կենսագրություն
Գվիդոն ծնվել է Տոսկանայում՝ Չիտտա-դի-Կաստելլոյում, և, հավանաբար, եղել է տեղի ազնվականի Նիկկոլո դի Կաստելլոյի որդին։ Պատանեկության տարիներին սովորել է Աբելարի մոտ։ Ի վերջո, Գվիդոն իր կարիերան սկսել է Հռոմում, Կալիկստե II պապի օրոք, որպես սարկավագ։ 1127 թվականին Գոնորիոս II պապը նրա հոգևոր աստիճանը բարձրացնում է՝ դարձնելով Սանտա-Մարիա-ին Վիա-Լատա եկեղեցու կարդինալ-սարկավագ։ Հերթական հերետիկոսական շարժման ժամանակ Գվիդոն աջակցում է Ինոկենտիոս II-ին, և վերջինս 1128 թվականին նրան բարձրացրեց Սան-Մարկո եկեղեցու կարդինալի աստիճանի։ Որպես Սան-Մարկոյի կարդինալ նա Մոնտեկասինո աբբայության հետ հարաբերություններում Ինոկենտիոսի պահանջների կողմնակիցն էր, և որպես նրա հանդեպ հավատի նշան Ինոկենտիոսը Գվիդոյին դարձնում է Բենևենտոյի ռեկտոր։ Այս ամենից հետո պապը նրան11140 թվականին դարձնում է Ֆրանսիայի լեգատ։ 1138 թվականի նոյեմբերին երկու այլ կարդինալների հետ համատեղ (այդ թվում՝ իրեն ապագայում փոխարինող Լուցիուս II պապը) նա Ինոկենտիոս II-ի անունից մասնակցել է Անակղետոս II-ի երեք  հետևորդների հետ տեղի ունեցած բանավեճին, բայց ցանկալի արդյունքի (համոզել Ռոժեր II-ին՝ դադարել աջակցել հակապապին), չի հասել։ Ինոկենտիոս II-ի մահից երկու օր անց Գվիդոն ընտրվում է պապ (1143 թվականի սեպտեմբերի 25) և ընդունում է Կելեստինոս II անունը։

## Պապություն
Կելեստինոսը ղեկավարեց եկեղեցին ընդամենը հինգ ամիս և տասներեք օր, և նրա պոնտիֆիկատին բնորոշ էր կոնֆլիկտը պապից աշխարհիկ իշխանությունից հրաժարվելու պահանջ առաջադրող հռոմեական սենատի հետ։ Կելեստինոս II-ը չէր ընդունում Ռոժեր II-ի թագավորական տիտղոսը, չնայած, որ նման որոշում կայացրել էր Ինոկենտիոս II-ը՝ դրանով ինքն իրեն զրկելով սիցիլիական թագավորից օգնություն ստանալու հնարավորությունից։ Նա անգլիական գահի համար Բլուա տոհմի դեմ  պայքարում աջակցեց Պլանտագենետներին։ Որպեսզի սա ի ցույց դրվի, նա հրաժարվեց լեգատի կարգավիճակը երկարաձգելուց։ Ինոկենտիոս II-ի լեգատ դարձավ թագավորի՝ Ստեֆան Բլուացու եղբայր Հենրիխ Բլուացին. Ֆրանսիայի արքա Լուի VII-ի խնդրանքով նա չեղարկեց իրեն նախորդած Ինոկենտիոս II պապի բանադրանքը։ Կելեստինոս II-ը մահացել է 1144 թվականի մարտի 8-ին Պալատին բլրի վրա գտնվող Սուրբ Սեբաստիանի վանքում և հուղարկավորվել է Լաթերանյան պալատում։

Կելեստինոս II-ը համարվում է առաջինը այն պապերից, ովքեր հիշատակված են այսպես կոչված «Կանխագուշակություններ պապերի մասին»՝ 1595 թվականին հրապարակված, սակայն սկզբանպես Մաղաքիայի (XII դար) կողմից գրված մարգարեության մեջ։ Այս մարգարեության համաձայն Կելեստինոս II-ը պետք է որ առնվազն 111 հետևորդ ունեցած լիներ։

## Ծանոթագրություն

## Գրականություն
* 
* 
*Mann, Horace K., The Lives of the Popes in the Middle Ages, Vol 9 (1925)
*Thomas, P. C., A Compact History of the Popes, St Pauls BYB, 2007

## Արտաքին հղումներ
* 
*
Քերոլան Նաջարյան

**Քերոլան Նաջարյան** (, ), հայ բժիշկ, բարերար։ Բժշկական գիտությունների թեկնածու (1980):

## Կենսագրություն
Քերոլան Նաջարյանը ծնվել է 1939 թվականին Նյու Յորք քաղաքում։ 1980 թվականին ավարտել է Բոստոնի համալսարանի բժշկական ֆակուլտետը։

1980-1995 թվականներին աշխատել է Բոստոնի հիվանդանոցներում և պոլիկլինիկաներում, Հարվարդի համալսարանի բժշկական ֆակուլտետում։ 1989 թվականին Բոստոնում հիմնադրել է Հայկական առողջապահական ընկերակցություն բարեգործական կազմակերպությունը (մասնաճյուղեր ունի Երևանում և Ստեփանակերտում)։ 1994 թվականին հիմնել է Գյումրիի ընտանեկան բժշկական օգնություն մեծահասակներին ընկերակցությունը։ 1995 թվականին Ստեփանակերտում հիմնել է «Արփեն» մոր և մանկան կենտրոնը, 1989 թվականից մարդասիրական օգնություն, դեղորայք, առողջապահական սարքավորումներ, շտապօգնության մեքենաներ է առաքել աղետի գոտի և Արցախ։

Իր միջոցներով կազմակերպել է Մաճկալաշենի մանկապարտեզի վերակառուցումը, Ծիծեռնավանքի նորոգումը, նյութական օգնություն ցույց տվել Սոս, Քարինտակ, Մարաղա և այլ գյուղերի զոհված ազատամարտիկների ընտանիքներին։

## Պարգևներ
* Էլիս Այլանդ պատվո մեդալ (1999)
* Բոստոնի բժշկական համալսարանի բժշկական շրջանավարտների ասոցիացիայի հումանիտար մրցանակ (2004)
* Վահան Քարդաշյանի անվան մրցանակ (2017)

## Երկեր
* A Call from Home : Armenia and Karabagh My Journal, 1999. Կանչ հայրենի տնից, Երևան, 2000 ։
* Avedis' Story: An Armenian Boy's Journey, Avedis Albert Abrahamian and Carolann Najarian, 2014.

## Ծանոթագրություններ

Կատեգորիա:Բժշկական գիտությունների թեկնածուներ
Կատեգորիա:Բոստոնի համալսարանի շրջանավարտներ
Կատեգորիա:Հայ բարերարներ
Կատեգորիա:Հայ բժիշկներ
Լիդիա Դրանովսկայա

**Լիդիա Դմիտրիևնա Դրանովսկայա** (, ), խորհրդային և ռուս դերասանուհի։ Ռուսաստանի վաստակավոր դերասան (1999)։

## Կենսագրություն
Լիդիա Դրանովսկայան ծնվել է 1922 թվականին Խարկովի մարզի Բոգոդուխովի շրջանի Մոսկալենկի խուտորում ՝ ուսուցիչների ընտանիքում։ 1929 թվականից 1937 թվականին նկարահանվել է «Յոթերորդ դասարանցիները»։
1946 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։

Դրանովսկայայի ամենահայտնի դերը հետպատերազմյան «Գնացքը գնում է արևելք» ֆիլմում է, որից հետո դերասանուհին գրեթե չի նկարահանվել գլխավոր դերերում։ Հետագայում աշխատել է Կինոդերասանի թատրոնում, նկարահանվել մասայական տեսարաններում և դրվագներում, կրկօրինակել արտասահմանյան ֆիլմեր։

Մահացել է 2008 թվականի հուլիսի 11-ին Մոսկվայում։ Թաղված է Օրեխովսկի գերեզմանատանը։

## Ֆիլմագրություն

## Ծանոթագրություններ

Կատեգորիա:Ռուս դերասանուհիներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:ՎԳԻԿ-ի շրջանավարտներ
Կատեգորիա:Ռուս կինոդերասաններ
Կատեգորիա:Խորհրդային դերասանուհիներ
Կատեգորիա:Ռուս կինոդերասանուհիներ
Տափօղակով հոկեյի Ռուսաստանի ազգային հավաքական

աջ|thumb|300px|2008 թվականի աշխարհի չեմպիոն Ռուսաստանի հավաքականը
**Ռուսաստանի տափօղակով հոկեյի հավաքականը** () ստեղծվել է 1992 թվականին և ներկայացնում է Ռուսաստանը տափօղակով հոկեյի միջազգային մրցաշարերում։ Ռուսաստանի ազգային հավաքականը աշխարհի ամենաուժեղ թիմերից է, որը Կանադայի, Շվեդիայի, Ֆինլանդիայի, Չեխիայի և Միացյալ Նահանգների ազգային հավաքականների հետ միասին ընդգրկված է «հոկեյի մեծ վեցյակում»։ 1993, 2008, 2009, 2012 և 2014 թվականների աշխարհի չեմպիոն։

## Ձեռքբերումներ
### [[Ձմեռային օլիմպիական խաղեր]]

## Ծանոթագրություններ

## Արտաքին հղումներ
* Ռուսաստանի հոկեյի ֆեդերացիայի պաշտոնական կայքը 
* Անձնագիր IIHF կայքում

Կատեգորիա:1992 հիմնադրումներ Ռուսաստանում
Կատեգորիա:Հոկեյ
Ռուզան Թադևոսյան

**Ռուզան Վաչեի Թադևոսյան** (), հայ մանկավարժ։ Բանասիրական գիտությունների դոկտոր (1991), պրոֆեսոր։ ՀՀ վաստակավոր մանկավարժ (2018)։

## Կենսագրություն
1958-1968 թվականներին սովորել է Երևանի Պուշկինի անվան թիվ 8 միջնակարգ դպրոցում, 1968-1973 թվականներին՝  Երևանի պետական համալսարանի բանասիրական ֆակուլտետի ռուսական բաժինը, 1973-1976 թվականներին՝ Խ. Աբովյանի անվան Հայկական պետական մանկավարժական համալսարանի ռուս գրականության ամբիոնի ասպիրանտուրայում։ 1977 թվականին ստացել է բանասիրական գիտությունների թեկնածուի գիտական աստիճան. ատենախոսություն`«Լերմոնտովը և հայ դասական պոեզիան», 1991 թվականին՝ բանասիրական գիտությունների դոկտորի աստիճան. ատենախոսություն` «Լև Տոլստոյը և հայ դասական գրականությունը»։

1976-1977 թվականներին դասավանդել է Հայկական պետական մանկավարժական համալսարանի ռուս գրականության ամբիոնում, 1977-1981 թվականներին եղել է ՀՊՄՀ ռուս գրականության ամբիոնի ավագ դասախոս, 1981-1992 թվականներին՝ ՀՊՄՀ արտասահմանյան գրականության ամբիոնի դոցենտ, 1992 թվականից՝ ՀՊՄՀ ռուս և արտասահմանյան գրականության ամբիոնի պրոֆեսոր, 2007- 2013 թվականներին՝ ՀՊՄՀ ռուս և արտասահմանյան գրականության ամբիոնի վարիչ, 2013 թվականից՝ ՀՊՄՀ արտասահմանյան գրականության ամբիոնի վարիչ։

## Երկեր
* Լերմոնտովը և հայ դասական պոեզիան (մենագրություն), «Սովետական գրող», Երևան, 1981 թ.:
* Լև Տոլստոյը և հայ դասական գրականությունը (մենագրություն), «Հայաստան», Երևան, 1991 թ.:
* «Եվ խորհել, և խոսել, և գրել…»,  Հոդվածների ժողովածու, «Նաիրի», Երևան, 2010 թ.:
* «Երաժշտությունը պետք է քո մեջ ապրի…»,  Հոդվածների ժողովածու, Նաիրի, Երևան, 2011 թ.:
* «Լև Տոլստոյը հայերեն լեզվով», Եվրոպրինտ, Երևան, 2015 թ.:

## Պարգևներ
* ՀՀ ԱԺ պատվոգիր
* ՀՀ վաստակավոր մանկավարժ, 2018 թ.

## Ծանոթագրություններ

Կատեգորիա:Հայ մանկավարժներ
Կատեգորիա:ՀՀ վաստակավոր մանկավարժներ
Կատեգորիա:Բանասիրական գիտությունների դոկտորներ
Կատեգորիա:Հայ պրոֆեսորներ
Բեն Շապիրո

**Բենջամին Աարոն Շապիրո** (, ), ամերիկացի կոնսերվատիվ քաղաքական մեկնաբան, սյունակագիր, հեղինակ, ռադիոհաղորդավար, փաստաբան։

Հեղինակել է յոթ գիրք, որոնցից առաջինը՝ 2004 թվականին լույս տեսած «Ուղեղի լվացում։ Ինչպես են համալսարանները ուսուցանում Ամերիկայի երիտասարդներին» (Brainwashed: How Universities Indoctrinate America's Youth) աշխատությունը, սկսել է գրել 17 տարեկան հասակում։ 17 տարեկանում դարձել է ԱՄՆ֊ի ամենաերիտասարդ ազգային սինդիկացված սյունակագիրը։ Նա գրում է «Ստեղծագործական սինդիկատ» սյունակը, որը ծառայում է որպես The Daily Wire-ի գլխավոր խմբագիր, որը հիմնադրել է, և հյուրընկալում է «The Ben Shapiro Show» ամենօրյա քաղաքական փոդքաստը։ Նա TruthRevolt լրատվամիջոցների դիտորդ խմբի համահիմնադիրն է և նախկին գլխավոր խմբագիրը։

## Վաղ տարիները
Շապիրոն ծնվել է Կալիֆոռնիա նահանգի Լոս Անջելես քաղաքում։ Նրա ծնողները Ռուսաստանից ներգաղթած հրեա են։  Երկու դասարաններ (երրորդ և իններորդ) բաց թողնելով, Շապիրոն Ուոլթեր Ռիդի միջնակարգ դպրոցից  տեղափոխվել է Լոս Անջելեսի Եշիվա համալսարանի ավագ դպրոց, որը նա ավարտել է 2000 թվականին, երբ որ 16 տարեկան էր Ավարտել է Լոս Անջելեսի Կալիֆոռնիայի համալսարանը 20 տարեկանում, քաղաքական գիտությունների գծով բակալավրի աստիճանով, այնուհետև ավարտել է Հարվարդի իրավաբանական դպրոցը։ Գուդվին Պրոկտերում սովորել է փաստաբանություն։ Այսօր նա Լոս Անջելեսում ղեկավարում է անկախ իրավաբանական խորհրդատվական ընկերություն, Բենջամին Շապիրո Իրավաբանական խորհրդատվությունը։

## Ծանոթագրություններ

Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի գրողներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի բլոգերներ
Կատեգորիա:Ամերիկացի գործարարներ
Կատեգորիա:Ամերիկացի գրողներ
Կատեգորիա:Ամերիկացի իրավաբաններ
Կատեգորիա:Ամերիկացի լրագրողներ
Կատեգորիա:Ամերիկացի խմբագիրներ
Կատեգորիա:Ամերիկացի հաղորդավարներ
Կատեգորիա:Ամերիկացի հասարակական գործիչներ
Կատեգորիա:Ամերիկացի սյունակագիրներ
Կատեգորիա:Ամերիկացի փաստաբաններ
Կատեգորիա:Ամերիկացի քաղաքագետներ
Կատեգորիա:Ամերիկացի քաղաքական մեկնաբաններ
Կատեգորիա:Ամերիկացի քննադատներ
Կատեգորիա:Հարվարդի իրավունքի դպրոցի շրջանավարտներ
Հնդկաստանը օլիմպիական խաղերում

Հնդկաստանը առաջին անգամ մասնակցել է 1900 թվականի ամառային օլիմպիական խաղերին։ Այդ խաղերում Հնդկաստանը ներկայացնում էր Նորման Պրիչարդը, ով աթլետիկա սպորտաձևում նվաճեց երկու մեդալ (երբեմն այդ մեդալները համարվում են Մեծ Բրիտանիայի կողմից տրված, քանի որ Հնդկաստանն այդ ժամանակ Բրիտանական կայսրության մի մասն էր)։ 1920 թվականին ուղարկվեց Հնդկաստանի մարզիկների թիմը։ Այդ ժամանակից ի վեր Հնդկաստանը մասնակցեց ամառային բոլոր խաղերին։ Ընդհանուր առմամբ, 23 խաղերում մասնակցել են 728  մարզիկներ (637 տղամարդ և 91 կին)։ Հնդկաստանի մարզիկները հանդես են եկել բադմինտոն, բասկետբոլ, բռնցքամարտ, ըմբշամարտ, հեծանվավազք, ջրային պոլո, մարմնամարզություն, ձիավարություն, ձյուդո, ձիասպորտ, աթլետիկա, սեղանի թենիս, լող, դայվինգ, ծանրամարտ, սուսերամարտ, ֆուտբոլ, մականախաղ սպորտաձևերում։ Խոշորագույն պատվիրակությունը երկիրը ներկայացրեց 1948 թվականի խաղերին (79 մարդ)։

Ձմեռային օլիմպիական խաղերին Հնդկաստանը մասնակցում է 1964 թվականից։ Մինչ այժմ երկիրը հանդես է եկել ինը ձմեռային խաղերում։ Հնդկաստանը ներկայացրել են 15 տղամարդ և 2 կին, ովքեր մասնակցում էին լեռնադահուկային սպորտաձևերին։

Հնդկաստանը ներկայացնող մարզիկները ընդհանուր թվով նվաճեցին 28 մեդալ, հիմնականում մականախաղ սպորտաձևից։ Հնդկաստանի տղամարդկանց հոկեյի հավաքականը 1928 թ.-ից 1980 թվականներին նվաճեց տասնմեկ, այդ թվում վեց ոսկե մեդալ։ Միևնույն ժամանակ, Ուդհեմ Սինգհը և Լեսլի Կլաուդիուսը նվաճեցին 3 ոսկե և 1 արծաթե մեդալ։

Հնդկաստանի կանանց թիմը միայն մեկ անգամ 1980 թվականին է մասնակցել մականախաղին և զբաղեցրել չորրորդ հորիզոնականը։ Օլիմպիական խաղերում չորս անգամ մասնակցել է  տղամարդկանց ֆուտբոլային թիմը (ամենաբարձր նվաճումը 1956 թվականին էր, զբաղեցրին չորրորդ հորիզոնականը), մեկ անգամ` բասկետբոլային թիմը։

2008 թվականին Պեկինում Հնդկաստանի պատմության մեջ միակ ոսկե մեդալը նվաճեց Աբհինավ Բինդրան։

Հնդկաստանի Ազգային օլիմպիական կոմիտեն, որը կոչվում էր Հնդկաստանի օլիմպիական ասոցիացիա, հիմնադրվել է 1927 թվականին։ 2012 թվականի դեկտեմբերի 4-ին Միջազգային օլիմպիական կոմիտեն ժամանակավորապես դադարեցրեց Հնդկաստանի Ազգային օլիմպիական կոմիտեին իր հովանու ներքո պահելը։ Հնդկաստանի մարզիկները կարող էին մասնակցել օլիմպիական մրցույթներին միայն որպես անկախ օլիմպիականներ։

## Մեդալակիրներ

## Մեդալների աղյուսակ
### Ամառային օլիմպիական խաղերի մեդալներ

### Մեդալները սպորտաձևերում

## Ծանոթագրություններ

## Արտաքին հղումներ
* Статистика на Sports-reference.com 
* Индия на официальном сайте Олимпийского движения
* 
*  	Олимпийская ассоциация Индии 

Կատեգորիա:Երկրներ Օլիմպիական խաղերում
Կատեգորիա:Օլիմպիական խաղեր
Տիգրան Թանգամյան

**Տիգրան Վարազդատի Թանգամյան** (), հայ կենսաբան, մանկավարժ։ Մանկավարժական գիտությունների դոկտոր (2003), պրոֆեսոր (2006)։

## Կենսագրություն
Տիգրան Թանգամյանը ծնվել է 1941 թվականին Վրաստանի Նինոծմինդայի շրջանի Գանձա գյուղում։ 1961-1966 թվականներին սովորել է Խ. Աբովյանի անվան հայկական պետական մանկավարժական ինստիտուտի կենսաքիմիական ֆակուլտետի կենսաբանության բաժնում։ 1971-2005 թվականներին եղել է Խ. Աբովյանի անվան պետական մանկավարժական համալսարանի կենսաբանության և նրա դասավանդման մեթոդիկայի ամբիոնի դասախոս, 2005-2016 թվականներին՝ կենսաբանության և նրա դասավանդման մեթոդիկայի ամբիոնի վարիչ։ «Ջավախք» հայրենակցական միության անդամ է։

Աշխատանքները վերաբերում են բույսերի աճի և զարգացման խնդիրներին, կենսաբանական համակարգերի և դասավանդման մեթոդիկայում նրանց դերին։

## Պարգևներ
* Կրթության և գիտության նախարարության ոսկե մեդալ
* «Մանկավարժական համալսարան» մեդալ
* Երախտագիտության մեդալ, 2018 թ.

## Երկեր
* Հանրակրթական դպրոցի «Կենսաբանություն» առարկայի դասագրքեր 6-րդ, 7-րդ, 8-րդ, 9-րդ դասարանների համար։
* «Կենսաբանություն» աշակերտների, ուսուցիչների և բուհ ընդունվողների համար ձեռնարկ։
* Тангамян Т. В., ,,Системный метод изучения природных биологических систем”, “Биология, все для учителя,,, Москва, 2015 г., стр. 2-4.
* Тангамян Т. В, Давтян Н. Н., Узунян К. Н., Интегрирующая роль биологических систем в формировании научного мировоззрения, Биология в школе, 2014, М., №8 , стр. 59-67.
* Тангамян Т. В., Меликян С. С., Григорян М. А., Музыка и растения «Актуальные проблемы гуманитарных и естественных наук», ежемесячный научный журнал, часть I, N1, январь, 2016, стр. 45-50.
* Тангамян Т., Узунян К., Тангамян Н., Размышления о взаимоотношениях между человеком и природой, Вестник экологического образования в России, М., 2015, №4 (78).

## Ծանոթագրություններ

Կատեգորիա:Հայ կենսաբաններ
Կատեգորիա:Հայ մանկավարժներ
Կատեգորիա:Մանկավարժական գիտությունների դոկտորներ
Կատեգորիա:Հայ պրոֆեսորներ
Կատեգորիա:ՀՊՄՀ շրջանավարտներ
Կատեգորիա:Երախտագիտության մեդալակիրներ
Թուրքիայի խորհրդարանի 26-րդ գումարում

**Թուրքիայի Հանրապետության խորհրդարանը՝ Ազգային մեծ ժողովը** (ԱՄԺ) ընտրվել է 2015 թվականի նոյեմբերի 1-ին կայացած համընդհանուր ընտրությունների միջոցով։ Խորհրդարանի 26-րդ գումարումը աշխատելու է մինչև 2019 թվականի երկրորդ կեսը։ Հոդվածում ներկայացված են խորհրդարանի համամասնական ընտրակարգով ընտրված բոլոր 550 պատգամավորները, որոնք ընտրվել են 85 ընտրատարածքներից։

## Պատգամավորների ընթացիկ ցանկ

## Ծանոթագրություններ

Կատեգորիա:2015 Թուրքիայի քաղաքականությունում
Կատեգորիա:Turkish general election, November 2015
*
Կատեգորիա:Թուրքիայի 26-րդ գումարման մեջլիսի պատգամավորներ
Կատեգորիա:Թուրքիայի Ազգային մեծ ժողովի գումարումներ
Հարրիի ցուցակը (Քովենթ Գարդենի լեդիները)

***Հարրիի՝ Քովենթ Գարդենի լեդիների ցուցակը*** տպագրվել է 1757 թ.-ից 1795 թվականներին։ Այն ամենամյա հրատարակվող տեղեկատու էր, որտեղ նկարագրվում էին Գեորգյան Լոնդոնում աշխատող մարմնավաճառները։ Այն փոքրիկ գրքույկ էր, տպագրվում ու հրատարակվում էր Քովենթ Գարդենում և վաճառվում էր 2 շիլլինգով կամ 6 պենսով։ 1791 թվականին նրա շրջանառությունը հաշվվում էր տարեկան մոտ 8000 օրինակ։

Յուրաքանչյուր գրքույկը պարունակում էր Քովենթ Գարդենում և շրջակայքում աշխատող 120-190 մարմնավաճառի արտաքինի և սեքսուալ մասնագիտացման մասին նկարագրություն։ Որոշ կանանց նկարագրվում էր նաև շատ անպարկեշտ մանրամասնություններով, որոշներին դրական գնահատականներ էին տրվում, իսկ որոշների վատ սովորություններն էին նշում։ Կային նաև "մերժվածներ", սրանք հավանաբար այն կանայք էին, ովքեր այլևս չէին համալրում հեղինակների նախընտրելիների շարքերը։ Գրքույկի հեղինակները չեն բացահայտվել։

## Հնարավոր հեղինակները
Ցուցակի հեղինակի ինքնությունը անհստակ է։ Որոշ հրատարակություններ կարող են գրված լինել Սամուել Դերրիքի կողմից, ով Գրաբ Սթրիթից էր, ծնվել էր 1724 թ.-ին Դուբլինում։ Վերջինս տեղափոխվել էր Լոնդոն՝ դերասան դառնալու նպատակով։ Այդ ոլորտում փոքր հաջողություն ունենալուց հետո, նա սկսեց գրել և հրատարակել իր գործերը (*The dramatic censor; being remarks upon the conduct, characters, and catastrophe of our most celebrated plays* (1752), *A Voyage to the Moon* (1753), *The Battle of Lora* (1762)):

Հալլիի Ռուբենհոլդը իր 2005 թվականի *Քովենթ Գարդենի Լեդիները* գրքում ներկայացնում է մի պատմություն, որն ընկած է *Հարրիի ցուցակի* հիմքում։ Ռուբենհոլդը պնդում է, որ գրքի հեղինակը Ջոն Հարրիսոնն (այլ կերպ՝ Ջեք Հարրիս) է, վերջինս բիզնեսմեն և կավատ էր, ով աշխատում էր Քովենթ Գարդենում գտնվող Շեքսպիրի Գլուխ տավերնայում։ Հավանաբար նա ծնվել էր մոտավոր 1720-1730-ականներ։ Ըստ երևույթին Հարրիսը Քովենթ Գարդենում աշխատելով վարպետացել էր մարմնավաճառների հարցում։

## Ծանոթագրություններ

Կատեգորիա:Անգլերեն գրքեր
Կատեգորիա:Անգլերեն գրքեր
Տատյանա Գուրեցկայա

**Տատյանա Իվանովնա Գուրեցկայա** (, ), թատրոնի և կինոյի խորհրդային դերասանուհի։ ՌԽՖՍՀ վաստակավոր արտիստ (1935)։

## Կենսագրություն
Տատյանա Գուրեցկայան ծնվել է 1904 թվականին Ախադմիկ գյուղում (այժմ `Վրաստան)։ 1921 թվականին առաջին դերը խաղացել է ռեժիսոր Չ. Գ. Սաբինսկու «Բեկումնային գյուղ» կարճամետրաժ ֆիլմում։ 1924-1926 թվականներին սովորել է Լենինգրադի կինոարվեստի տեխնիկումի երեկոյան բաժնում, աշխատել է որպես մեքենագրուհի։ 1920-ական և 1930-ական թվականներին նկարահանվել է կինոյում, մասնակցել այդ ժամանակաշրջանի մի շարք խորհրդային ֆիլմերի ստեղծմանը։ 1937-1940 թվականներին եղել է Բալթյան նավատորմի  կարմրադրոշ թատրոնի դերասանուհի, 1945-1960 թվականներին՝ Կինոդերասանի թատրոն-ստուդիայի դերասանուհի։ Պատերազմից հետո թատրոնում խաղացել է հետաքրքիր դերեր, սակայն նկարահանվել է միայն դրվագներում, ինչը չի խանգարել նրան դառնալու 1940 և 1960-ականների խորհրդային կինոյի ամենահեղինակավոր դրվագային դերեր կատարողներից մեկը։

Մահացել է 1983 թվականին։

## Ֆիլմագրություն

## Ընտանիք
Ամուսին՝ Վասիլի Բելյաև (1902-1967), վավերագրական ֆիլմերի ռեժիսոր, օպերատոր
## Ծանոթագրություններ

## Արտաքին հղումներ
* Гурецкая (Огурецкая) Татьяна Ивановна на сайте лексея Тремасова

Կատեգորիա:Խորհրդային դերասանուհիներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Սոհո (Լոնդոն)

*Սոհո*'ն Վեստմինստերում է, Լոնդոնի Վեստ Էնդի կենտրոնական հատվածներից։ Արիստոկրատիայի համար նախատեսված նորաձև թաղամաս, որը մայրաքաղաքի հիմնական զվարճանքի թաղամասերից էր սկսած 19-րդ դարից է։

Հենրի VIII-ը 1536 թվականին այս գյուղական շրջանը դարձրեց արքայական այգի։ 17-րդ դարի երկրորդ կեսին այստեղ սկսեցին բարձր խավի համար նախատեսված շինություններ կառուցել. դրանցից էր 1680-ականներին կառուցված Սոհոյի հրապարակը։ Սուրբ Աննայի եկեղեցին հիմնվել է 17-րդ դարի վերջերում, և մինչ օրս տեղի նշանակի ալվայրերից է։ Սոհոյի հրապարակում գտնվող հայտնի եկեղեցիներից են Church of our Lady of the Assumption and Saint Gregory և Սուրբ Պատրիկի եկեղեցիները։ 19-րդ դարի կեսերին արիստոկրատիայի մեծ մասը տեղափոխվեց այս շրջանից, քանի որ այստեղ 1854-ին խոլերայի համաճարակ էր տարածված։ 20-րդ դարում Սոհոյի հեղինակությունը ասոցացվում էր սեքս-ինդուստրիայի հետ, քանի որ այստեղ առկա էր գիշերային կյանք և ֆիլմ արտադրող կազմակերպությունների կենտրոն էր։

## Տեղանունը
«Սոհո» անունը առաջին անգամ հանդիպում է 17-րդ դարում։ Անունը հավանաբար ծագել է որսորդական աղաղակներից։ Մոնմութի առաջին դուքս Ջեյմս Սքոթը 1685-ի հուլիսի 6-ին Սեդջմուրի ճակատամարտում իր զինվորին կանչելու համար օգտագործել է «սոհո» բառը։ Կես դար անց բառն առաջին անգամ կիրառվեց որպես Լոնդոնի այս հատվածի անուն։

Հետագայում Սոհո անունը օգտագործվել է մի շարք զվարճանքների և ռեստորանների թաղամասերի համար․ օրինակ՝ Հոնկոնգի, Մալագայի Սոհո անվամբ թաղամասերը։ Մանհեթենի ՍոՀո հատվածը իր անունը ստացել է *Սո*ութ *Հո*ուսթոն փողոցից, բայց այն նաև հղում է Լոնդոնյան թաղամասին։

## Ծանոթագրություններ

## Արտաքին հղումներ
* 

Կատեգորիա:Լոնդոնի աշխարհագրություն
Կատեգորիա:Լոնդոնի շրջաններ
Կատեգորիա:Լոնդոնի տեսարժան վայրեր
Կատեգորիա:Կարմիր լապտերների թաղամասեր
Կատեգորիա:Սեքս ինդուստրիա
Այաչո ՖԱ

**Այաչո** (), ֆրանսիական ֆուտբոլային ակումբ Այաչոյից, Կորսիկա։ Ակումբը ստեղծվել է 1910 թվականին և ներկայումս հանդես է գալիս Լիգա 2-ում՝ Ֆրանսիայի երկրորդ դիվիզիոնում։ Տնային խաղերն անցկացնում է Ֆրանսուա Կոտի մարզադաշտում։ Ունի մրցակցություն Կորսիկայի մյուս ֆուտբոլային ակումբ Բաստիայի հետ։

## Նվաճումներ
* **[[Լիգա 2]]** (Երկրորդ դիվիզիոն)
** **Հաղթող (2)․** 1966–67, 2001–02
* **Ազգային առաջնություն** (Երրորդ դիվիզիոն)
** **Հաղթող (1)․** 1997–98
* **Կորսիկայի առաջնություն**
** **Հաղթող (9)․** 1920, 1921, 1934, 1939, 1948, 1950, 1955, 1964, 1994

## Ծանոթագրություններ

## Արտաքին հղումներ
* Այաչոյի պաշտոնական կայքը
* Այաչոյի պաշտոնական Ֆեյսբուքի էջը
* Այաչոյի պաշտոնական Տվիտերի էջը
* Այաչոյի պաշտոնական Ինստագրամի էջը
* Այաչոն transfermarkt-ում
* Այաչոն futbol24.com-ում
* Այաչոն soccerway.com կայքում
* Այաչոն Լիգա 1-ի պաշտոնական կայքում

Կատեգորիա:Ֆրանսիական ֆուտբոլային ակումբներ
Բրեստ ՖԱ

**Ստադ Բրեստ** (), ֆրանսիական ֆուտբոլային ակումբ Բրեստից։ Ակումբը հիմնադրվել է 1950 թվականին և ներկայումս հանդես է գալիս Լիգա 2-ում՝ Ֆրանսիայի երկրորդ դիվիզիոնում։ Տնային հանիդպումներն անցկացնում է Ստադ Ֆրանսիս Լե Բլե մարզադաշտում, որն ունի շուրջ 15 հազար տեղ։

## Նվաճումներ
* **[[Լիգա 2]]**
** **Հաղթող (1).** 1980–81
* **[[Ֆուտբոլի Ֆրանսիայի գավաթ|Ֆրանսիայի գավաթ]]**
** *Քառորդ եզրափակիչ (2)․* 1982–83, 2014–15
* **Գամբարդելայի գավաթ**
** **Հաղթող (1).** 1990
* **Բրետանի առաջնություն**
** **Հաղթող (4).** 1966, 1972, 1977, 2005
* **Բրետանի գավաթ**
** **Հաղթող (1).** 1969

## Ծանոթագրություններ

## Արտաքին հղումներ
* Բրեստի պաշտոնական կայքը
* Բրեստի պաշտոնական Ֆեյսբուքի էջը
* Բրեստի պաշտոնական Ինստագրամի էջը
* Բրեստի պաշտոնական Տվիտերի էջը
* Բրեստը transfermarkt-ում
* Բրեստը futbol24.com-ում
* Բրեստը soccerway.com կայքում
* Բրեստը Լիգա 1-ի պաշտոնական կայքում

Կատեգորիա:Ֆրանսիական ֆուտբոլային ակումբներ
Տարլակ

**Տարլակ** (թագալերեն՝ *Lungsod ng Tarlac*), պրովինցիա Ֆիլիպիններում, Կենտրոնական Լուսոն շրջանում։ Վարչական կենտրոնը Տարլակ քաղաքն է։ Վարչականորեն բաժանվում է 17 համայնքների և 1 քաղաքի։

## Աշխարհագրություն
Պրովինցիայի մակերեսը կազմում է 3 053,4 կմ²։ Այն չունի ելք դեպի օվկիանոս և գտնվում է Լուսոն կղզու կենտրոնական մասում։ Պրովինցիայի արևելյան մասը հարթավայրային է (ընդհանուր տարածքի մոտ 75%- ը), արևմտյան մասը՝ լեռնոտ և բլրավոր։ Պրովինցիան սահմանակցում է՝ Պամպանգան (հարավում), Նուևա Էսիխին (արևելքում), Պանգասինան (հյուսիսում) և Սամբալեսը (արևմուտքում)։

## Բնակչություն
Պրովինցիայի բնակչությունը 2015 թվականի օգոստոսի 1-ի տվյալներով կազմում է 1 366 027 մարդ։ Բնակչության խտությունը կազմում է 416,99 մարդ/կմ²։

## Վարչական բաժանում
Պրովինցիան վարչականորեն բաժանվում է 17 համայնքների և 1 քաղաքի․

## Տնտեսություն
Պրովինցիայի տնտեսությունը հիմնված է գյուղատնտեսության վրա, որի գլխավոր մշակաբույսերն են՝ բրինձը, շաքարեղեգը, եգիպտացորենը, մանգոն, բանանը և բանջարեղենը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1872 թվականին հիմնադրված բնակավայրեր
Կատեգորիա:1872 հիմնադրումներ
Կատեգորիա:Ֆիլիպինների բնակավայրեր
Վալանսիեն ՖԱ

**Վալանսիեն** (), ֆրանսիական ֆուտբոլային ակումբ Վալանսիենից։ Ակումբը հիմնադրվել է 1913 թվականին և ներկայումս հանդես է գալիս Լիգա 2-ում՝ Ֆրանսիայի երկրորդ դիվիզիոնում։ Տնային խաղերն անցկացնում է Ստադ դու Էնո մարզադաշտում։

Վալանսիենը իր պատմության մեծ մասն անցկացրել է Լիգա 1-ում և Լիգա 2-ում։ 1951 թվականին հասել է Ֆրանսիայի գավաթի եզրափակիչ, սակայն այնտեղ պարտվել է Ստրասբուրգին։ 1972 և 2006 թվականներին հաղթել է Լիգա 2-ը։

## Նվաճումներ
* **[[Լիգա 2]]**
** **Հաղթող (2)․** 1972, 2006
* **[[Լիգա 3|Ազգային առաջնություն]]**
** **Հաղթող (1)․** 2005
* **Ֆրանսիայի երիտասարդական առաջնություն**
** **Հաղթող (1)․** 1998
* **[[Ֆուտբոլի Ֆրանսիայի գավաթ|Ֆրանսիայի գավաթ]]**
** *Երկրորդ տեղ (1)․* 1951
* **[[Շառլ Դրագոյի գավաթ]]**
** *Երկրորդ տեղ (1)․* 1959

## Ծանոթագրություններ

## Արտաքին հղումներ
* Վալանսիենի պաշտոնական կայքը 
* Վալանսիենի պաշտոնական Տվիտերի էջը
* Վալանսիենի պաշտոնական Ֆեյսբուքի էջը
* Վալանսիենի պաշտոնական Ինստագրամի էջը
* Վալանսիենը transfermarkt-ում
* Վալանսիենը futbol24.com-ում
* Վալանսիենը soccerway.com կայքում
* Վալանսիենը Լիգա 1-ի պաշտոնական կայքում

Կատեգորիա:Ֆրանսիական ֆուտբոլային ակումբներ
Ալեքսանդր Պուշկին (այլ կիրառումներ)

**Ալեքսանդր Պուշկին**՝

* «Ալեքսանդր Պուշկին», Միխայիլ Բուլգակովի պիեսը (1935)։
* Ալեքսանդր Վասիլևիչ Պուշկին (ծնվ. 1987), ռուս պրոֆեսիոնալ բասկետբոլիստ։
* Ալեքսանդր Իվանովիչ Պուշկին (1907—1970), բալետի արտիստ, մանկավարժ։
* Ալեքսանդր Նիկոլաևիչ Պուշկին (*Ալես Պուշկին*, ծնվ. 1965), բելառուսցի գեղանկարիչ, Բելառուս նկարիչների միության անդամ։
* Ալեքսանդր Սերգեևիչ Պուշկին (1799—1837), ռուս բանաստեղծ, դրամատուրգ և արձակագիր։
Ջոշ Վինդաս

**Ջոշուա Դին Վինդաս** (, ), անգլիացի ֆուտբոլիստ, կիսապաշտպան։ Հանդես է գալիս շոտլանդական «Ռեյնջերս»-ի կազմում։

## Ակումբային կարիերա
### Վաղ տարիներ
Ջոշ Վինդասը իր կարիերան սկսել է անգլիական «Հադերսֆիլդ Թաուն»-ի կազմում, որտեղ հանդես է եկել 10 տարի։ Թիմի երիտասարդական կազմում հանդես է եկել մինչև 2012 թվականը, որից հետո տեղափոխվել է «Հարոգեյթ Աթտլետիկ», որի կազմում էլ սկսել է իր պրոֆեսիոնալ կարիերան։

### «Ակրինգտոն Սթենլի»
2013 թվականի հուլիսին Ջոշ Վինդասը միացել է անգլիական «Ակրինգտոն Սթենլի»-ին։ Թիմի կազմում նա իր նորամուտը նշել է 2013 թվականի նոյեմբերի 9-ին` Անգլիայի գավաթի խաղարկության շրջանակներում կայացած խաղում։

### «Ռեյնջերս»
2016 թվականի հուլիսի 1-ին Ջոշ Վինդասը տեղափոխվել է Շոտլանդիայի Պրեմիեր Լիգան ներկայացնող «Ռեյնջերս»։ Նա թիմի հետ կնքել է 4 տարվա պայմանագիր։

«Ռեյնջերս»-ի կազմում Ջոշը իր դեբյուտը նշել է 2016 թվականի հուլիսի 7-ին` «*Չարլեսթոն*»-ի դեմ ընկերական խաղում։ Իր պաշտոնական դեբյուտը ֆուտբոլիստը նշել է հուլիսի 16-ին` «*Մոտերվել*»-ի դեմ խաղում։ Իսկ իր առաջին գոլը նա խփել է հուլիսի 22-ին։

## Անձնական կյանք
Ջոշ Վինդասը ծնվել է Հալ քաղաքում։ Ջոշը նախկին անգլիացի ֆուտբոլիստ Դին Վինդասի տղան է։

## Վիճակագրություն

## Ծանոթագրություններ

## Արտաքին հղումներ
* Ջոշ Վինդասի էջը soccerbase.com կայքում

Կատեգորիա:Ակրինգտոն Սթենլիի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Գեորգի Միրզոև

**Գեորգի Կոստանտինի Միրզոև** (, ), հայկական արմատներով խորհրդային կոնստրուկտոր։ 1976-1998 թվականներին եղել է «ԱվտոՎԱԶ» ընկերության գլխավոր կոնստրուկտոր։ Եղել է Ռուսական ինժեներական ակադեմիայի թղթակից անդամ, պրոֆեսոր, գիտությունների թեկնածու։

## Կենսագրություն
Գեորգի Միրզոևը ծնվել է Վրացական ԽՍՀ-ի մայրաքաղաք Թբիլիսիում 1933 թվականի ապրիլի 16-ին։ Հայրական կողմից հայ է։ Հայտնի է, որ նրա հայրը և պապը աշխատել են Թբիլիսիի վագոնավերանորոգչական գործարանում։

1956 թվականին Միրզոևն ավարտել է Մոսկվայի պոլիտեխնիկական համալսարան և աշխատանքի ուղեգրվել Ուլիանովի ավտոմոբիլային գործարան (ՈւԱԶ)։

1976 թվականի հունիսի 2-ին Ավտոմոբիլային արդյունաբերության նախարարության թիվ 246 հրամանով Գ. Միրզոևը նշանակվել է «ԱվտոՎԱԶ» ընկերության գլխավոր կոնստրուկտոր։

Գ. Միրզոևի գլխավորությամբ սկիզբ դրվեց ՎԱԶ-2121 Նիվա, «05», «07», «010», «Օկա», ՎԱԶ-2123 ավտոմեքենաների արտադրությանը, սկսվեցին «Կալինա» և «Պրիորա» ավտոմեքենաների նախագծման աշխատանքները։

«ԱվտոՎԱԶ» ընկերության գլխավոր կոնստրուկտորի պաշտոնից հեռանալուց հետո Գ.Միրզոևն իր գաղափարակիցների հետ ստեղծեց «ԱՆՏԵԼ» ավտոմեքենան։
 
Գ. Միրզոևը դասավանդել է Տալյատիի պետական համալսարանում։

Երկար տարիներ բնակվել է Մոսկվայում։ Մահացել է 2018 թվականի փետրվարի 23-ին։

## Պարգևներ և կոչումներ
1993 թվականի սեպտեմբերի 6-ին Գ.Միրզոևն արժանացել է «Ռուսաստանի Դաշնության վաստակավոր կոնստրուկտոր» կոչման։ 2006 թվականին ջրածնային էներգետիկայի զարգացման համար պարգևատրվել է Ռուսաստանի Դաշնության Կրթության նախարարության պատվո դիպլոմով։

## Ծանոթագրություններ

Կատեգորիա:Տեխնիկական գիտությունների թեկնածուներ
Կատեգորիա:Խորհրդային ճարտարագետներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Աշխատանքային կարմիր դրոշի շքանշանի ասպետներ
Իննա Սարգսյան

**Իննա Ռոբերտի Սարգսյան** (), հայ մանկավարժ։ Մանկավարժական գիտությունների դոկտոր, պրոֆեսոր (2014)։

## Կենսագրություն
1979-1984 թվականներին  սովորել է Երևանի պետական համալսարանի ռուսաց լեզվի և գրականության ֆակուլտետում, 1990-1993 թվականներին՝ Խաչատուր Աբովյանի անվան հայկական պետական մանկավարժական ինստիտուտի ասպիրանտուրայում։ 2012 թվականին դոկտորական ատենախոսություն է պաշտպանել Խաչատուր Աբովյանի անվան հայկական պետական մանկավարժական համալսարանում։

1984-1989 թվականներին դասավանդել է Երևանի Ֆիզիկական կուլտուրայի ինստիտուտի լեզուների ամբիոնում։ 1989 թվականից աշխատում է Խաչատուր Աբովյանի անվան հայկական պետական մանկավարժական ինստիտուտի ռուսաց լեզվի և նրա դասավանդման մեթոդիկայի ամբիոնում, 2000 թվականից նույն համալսարանի ռուսաց լեզվի ամբիոնի դոցենտ, 2014 թվականից՝ ռուսաց լեզվի ամբիոնի պրոֆեսոր, 2015 թվականից՝ Խաչատուր Աբովյանի անվան հայկական պետական մանկավարժական համալսարանի ռուսաց լեզվի ամբիոնի վարիչ։

### Անդամակցություն
* ՀՊՄՀ-ի օտար լեզուների ֆակուլտետի խորհրդի անդամ
* ՀՊՄՀ-ի «Գիտական տեղեկագիր» հանդեսի խմբագրական հանձնաժողովի անդամ
* «Հատուկ կրթության հիմնախնդիրների» գիտամեթոդական հանդեսի խմբագրական հանձնաժողովի անդամ
* «Մանկավարժության և հոգեբանության հիմնախնդիրներ» հանդեսի խմբագրական հանձնաժողովի անդամ
* ՀՀ ԿԳՆ Կրթության ազգային ինստիտուտի ուսումնա-մեթոդական խորհրդի անդամ

## Մենագրություններ
* Քերականական կարգերի տիպաբանություն (2012 թ.)
* Ռուսաց լեզվի մասնագիտորեն կողմնորոշված ուսուցման տեսական հիմունքները (բանասիրական ֆակուլտետներում) (2013 թ.)

## Պարգևներ
* «Վալերի Բրյուսովի» մեդալ, 2012 թ.

## Ծանոթագրություններ

Կատեգորիա:Հայ մանկավարժներ
Կատեգորիա:ԵՊՀ շրջանավարտներ
Կատեգորիա:Մանկավարժական գիտությունների դոկտորներ
Կատեգորիա:Հայ պրոֆեսորներ
Լանս ՖԱ

**Լանս** (), ֆրանսիական ֆուտբոլային ակումբ Լանսից։ Ակումբը հիմնադրվել է 1906 թվականին և ներկայումս հանդես է գալիս Լիգա 2-ում՝ Ֆրանսիայի երկրորդ դիվիզիոնում։ Տնային խաղերն անցկացնում է Բոլար Դելելիս մարզադաշտում։ Ունի մրցակցություն իր հյուսիսային հարևան Լիլի հետ։

## Նվաճումներ

### Ազգային
* **[[Ֆրանսիայի ֆուտբոլի առաջնություն|Լիգա 1]]**
** **Հաղթող (1).** 1997–98
** *Երկրորդ տեղ (4).* 1955–56, 1956–57, 1976–77, 2001–02
* **[[Լիգա 2]]**
** **Հաղթող (4).** 1936–37, 1948–49, 1972–73, 2008–09
* **[[Ֆուտբոլի Ֆրանսիայի գավաթ|Ֆրանսիայի գավաթ]]**
** *Երկրորդ տեղ (3).* 1948, 1975, 1998
* **[[Ֆուտբոլի Ֆրանսիայի լիգայի գավաթ|Ֆրանսիայի լիգայի գավաթ]]**
** **Հաղթող (2).** 1994, 1999
** *Երկրորդ տեղ (1).* 2008
* **[[Շառլ Դրագոյի գավաթ]]**
** **Հաղթող (3).** 1959, 1960, 1965
** *Երկրորդ տեղ (1).* 1957
* **Գամբարդելայի գավաթ**
** **Հաղթող (3).** 1957, 1958, 1992
** *Երկրորդ տեղ (4).* 1979, 1983, 1993, 1995

### Միջազգային
* **[[ՈՒԵՖԱ Եվրոպայի Լիգա|ՈՒԵՖԱ Գավաթ]]**
** *Կիսաեզրափակիչ (1).* 2000
* **[[ՈՒԵՖԱ Ինտերտոտո գավաթ]]**
** **Հաղթող (2).** 2005, 2007 *(միացյալ հաղթող)*

## Ծանոթագրություններ

## Արտաքին հղումներ
* Լանսի պաշտոնական կայքը
* Լանսի պաշտոնական Տվիտերի էջը
* Լանսի պաշտոնական Ինստագրամի էջը
* Լանսի պաշտոնական Ֆեյսբուքի էջը
* Լանսը transfermarkt-ում
* Լանսը futbol24.com-ում
* Լանսը soccerway.com կայքում
* Լանսը Լիգա 1-ի պաշտոնական կայքում

Կատեգորիա:Ֆրանսիական ֆուտբոլային ակումբներ
Ռիչարդ Սոլ Վուրմեն

**Ռիչարդ Սոլ Վուրմեն** (, ), ամերիկացի ճարտարապետ և գրաֆիկ դիզայներ։ Վուրմենը գրել և մշակել է ավելին քան 83 գիրք, ստեղծել TED համաժողովը, ինչպես նաև EG համաժողովը, TEDMED-ը և WWW համաժողովի հավաքակազմը։

## Կարիերա
Ռիչարդ Սաուլ Ուուրմանը գրել, ձևավորել և տպագրել է տարբեր թեմաներով ավելի քան 83 գիրք։ Դրանցից երկուսը՝ «the Notebooks and Drawings of Louis I. Kahn»-ը (1963) և «What Will Be Has Always Been»-ը (1986), Լուիս Կանի բառերի կարևոր հավաքածուներն են։

1972 թվականինին Ուուրմանը ղեկավարել է IDCA խորհուրդը, 1973 թվականին Դիզայներական առաջին դաշնային խորհուրդը և Ամերիկայի ճարտարապետների ինստիտուտը։

Ուուրմանը ստացել է իր բակալավրիատի և մագիստրոսի աստիճանը Փենսիլվանիայի համալսարանում։ Ավարտելով 1959 թվականին՝ արժանացել է Arthur Spayed Brooks ոսկե մեդալին։ Նա պարգևատրվել է մի շարք պատվավոր դոկտորների ՝ Գրեհամ Ֆելոուշիփսի, Գուգգենհեյմի, Արվեստի ազգային հիմնադրամի և Հյուսիս-արևելյան համալսարանի պատվարժան պրոֆեսորների կեղմից։ Ուուրմանը պարգևատրվել է Դուբլինի Թրիթինի քոլեջի ամենամյա ոսկե մեդալով, նաև 2014թ. հոկտեմբերի 14-ին պարգևատրվել Բոստոնի Գիտությունների թանգարանի 50-րդ ամենամյա Bradford Washburn մրցանակով։ Նա Ամերիկայի ճարտարապետների ինստիտուտի  և Գեղարվեստական ղեկավարների փառքի սրահի անդամ է։

Այժմ նա շարունակում է աշխատել  ESRI-ի և RadicalMedia-ի հետ իր համեմատական քարտեզագրական նախաձեռնության` քաղաքային պարամետրերի քարտեզագրման համար, որը կեզրափակվի  ամբողջ աշխարհում քաղաքաշինության կենդանի ցանցի ստեղծմամբ։

Ուուրմանն աջակցում է նաև SENS հետազոտական հիմնադրամին,որը շահույթ չհետապնդող կենսատեխնոլոգիաների կազմակերպություն է և ձգտում է վերականգնել ծերացումից հասցրված վնասները և ընդլայնել առողջ ապրելակերպը։

## Անձնական կյանքը
Ուուրմանը բնակվում է Ֆլորիդայի Golden Beach քաղաքում իր կնոջ՝ վիպասան Գլորիա Նեգիի և իրենց 3 շների հետ։ Նրանք ունեն չորս երեխա և վեց թոռ։

## Ծանոթագրություններ

Կատեգորիա:Ամերիկացի դիզայներներ
Կատեգորիա:TED կոնֆերանս
Կատեգորիա:Ամերիկացի ճարտարապետներ
Կատեգորիա:Ամերիկացի գրաֆիկական դիզայներներ
Զարգար Վանես

**Զարգար Վանես** (ծննդ. և մահվ. թվականներն անհայտ են), հայ աշուղ, ոսկերիչ։ Իսկական անունն է Հովհաննես։

19-րդ դարի կեսերին Զարգարը Արցախից գաղթել է Շուլավեր, որտեղ ապրել է Քամանդար կոչվող թաղամասում։ Ուներ բազմաթիվ եղբայրներ։

Զարգարը երգեր էր գրում հայերեն և թուրքերեն լեզուներով։ Նա տարբեր բնակավայրերից Շուլավեր էր հրավիրում աշուղների և կազմակերպում մրցումներ։

Հովհաննեսը զբաղվել է նաև ոսկերչությամբ։

Շուլավերի Զագամ կոչվող թաղամասում կառուցել է աղբյուր, որը հետագայում, ի պատիվ աշուղի, ժողովրդի կողմից ստացել է Զարգար Հանեսի աղբյուր անվանումը։

Իր ստեղծագործական անունից Զարգարի տոհմը կոչվեց Զարգարյաններ կամ Զարգարյանց։

## Ծանոթագրություններ

Կատեգորիա:Հայ աշուղներ
Կատեգորիա:Հայ երաժիշտներ
Կատեգորիա:Հայ ոսկերիչներ
Հավր ՖԱ

**Հավր** (), ֆրանսիական ֆուտբոլային ակումբ Հավրից։ Ակումբը ստեղծվել է 1872 թվականին և ներկայումս հանդես է գալիս Լիգա 2-ում՝ Ֆրանսիայի երկրորդ դիվիզիոնում։ Տնային հանդիպումներն անցկացնում է Ստադ Օսեան մարզադաշտում։

Հավրը 5 անգամ հաղթել է Լիգա 2-ը, իսկ 1959 թվականին նվաճել է Ֆրանսիայի գավաթը` եզրափակչում պարտության մատնելով Սոշոյին։ Հավրի հիմնական մրցակիցը Կանն է։

## Նվաճումներ
* **[[Լիգա 2]]**
** **Հաղթող (5)․** 1938, 1959, 1985, 1991, 2008
** *Երկրորդ տեղ (1)․* 1950
* **[[Ֆուտբոլի Ֆրանսիայի գավաթ|Ֆրանսիայի գավաթ]]**
** **Հաղթող (1)․** 1959
** *Երկրորդ տեղ (1)․* 1920
* **[[Ֆուտբոլի Ֆրանսիայի սուպերգավաթ|Ֆրանսիայի սուպերգավաթ]]**
** **Հաղթող (1)․** 1959
* **Ազգային գավաթ**
** **Հաղթող (2)․** 1918, 1919

## Ծանոթագրություններ

## Արտաքին հղումներ
* Հավրի պաշտոնական կայքը
* Հավրի պաշտոնական Տվիտերի էջը
* Հավրի պաշտոնական Ֆեյսբուքի էջը
* Հավրի պաշտոնական Ինստագրամի էջը
* Հավրը transfermarkt-ում
* Հավրը futbol24.com-ում
* Հավրը soccerway.com կայքում
* Հավրը Լիգա 1-ի պաշտոնական կայքում

Կատեգորիա:1872 հիմնադրումներ Ֆրանսիայում
Կատեգորիա:1872 հիմնադրված ֆուտբոլային ակումբներ
Կատեգորիա:Ֆրանսիական ֆուտբոլային ակումբներ
Անատոլի Սիդորով (գիտնական)

**Անատոլի Իվանովիչ Սիդորով**  (, ), ռուս խորհրդային գիտնական-մեխանիկ և մեքենաշինարար, ՌՍՖՍՀ գիտության և տեխնիկայի վաստակավոր գործիչ  (1928), պրոֆեսոր, Մոսկվայի բարձրագույն տեխնիկական ուսումնարանի մեխանիկական ֆակուլտետի դեկան։

## Կենսագրություն
Անատոլի Սիդորովը ծնվել է 1866 թվականի ապրիլի 13-ին  (նոր տոմարով՝ ապրիլի 25-ին ) Վոյսկա Դոնսկի մարզի Նովոչերկասկ քաղաքում։  1888 թվականին ավարտել է Մոսկվայի համալսարանի ֆիզիկա-մաթեմատիկական ֆակուլտետի առաջին դասընթացը, 1891 թվականին՝ Մոսկվայի Կայսերական տեխնիկական ուսումնարանը  (ՄԿՏՈւ)՝ ինժեներ-մեխանիկի կոչումով։
  
1895 թվականին Ժողովրդական կրթության նախարարության կողմից գործուղվում է արտասահման պրոֆեսորի կոչման նախապատրաստելու համար։ Մասնակցել է Բեռլինի պոլիտեխնիկական դպրոցի մեքենաշինության դասընթացներին, եղել Գերմանիայի և Շվեյցարիայի բազմաթիվ մեքենաշինական գործարաններում։  1897 թվականին նշանակվում է ՄԿՏՈւ-ի մեքենաշինության ամբիոնի ասպիրանտ-պրոֆեսոր, որտեղ էլ 1898 թվականին դառնում է պրոֆեսոր։

* 1907-1912 թվականներին դասավանդել է գծագրություն և  «Մեքենաների կառուցվածք» դասընթացը մեխանիկական (II, III, IV տեխնիկական դասարաններ) և քիմիական (III տեխնիկական դասարան) բաժանմունքներում։

1915-1921 թվականներին եղել է ՄԿՏՈւ-ի մեխանիկական ֆակուլտետի դեկանը։  1921-1923 թվականներին եղել է ՌՍՖՍՀ Արտասահմանյան գիտության և տեխնիկայի բյուրոյի տնտեսական ներկայացուցչությունում Խորհրդային Ռուսաստանի ներկայացուցիչը Գերմանիայում։ 1892 թվականից եղել է ՄԿՏՈւ-ին կից Պոլիտեխնիկական ընկերության անդամ,  1897-1898 թվականներին՝ դրա քարտուղարը,  1898-1904 թվականներին ինժեներա-մեխանիկական բաժանմունքի նախագահը,  1900-1901 թվականներին ինժեներա-էլեկտրոտեխնիկական բաժանմունքի նախագահը։ 1898 թվականից համարվել է Ընկերության պատվավոր անդամ։    
    
Անատոլի Իվանովիչը համագործակցել է «Տեխնիկական ժողովածու», «Արդյունաբերության բանբեր» և «Պոլիտեխնիկական ընկերության տեղեկագիր» ամսագրերի հետ։  Նրան են պատկանում մեքենաների և դրանց հանգույցների նախագծման, մեքենաների ավտոմատ կարգավորման և տեխնիկայի պատմության վերաբերյալ աշխատություններ։

Բնակվել է Մոսկվայում Բրիգադիրսկի առաջին նրբանցքի, Գերմանական 12  (այժմ՝ Բաումանյան փողոց  42) և Լեֆորտովյան 14  (այժմ՝ Սոլդատսկի  նրբանցք), հասցեներում։

Մահացել է  1931 թվականի  դեկտեմբերի 18-ին Մոսկվայում։

## Ծանոթագրություններ

## Արտաքին հղումներ
* Անատոլի Իվանովիչ Սիդորով

Կատեգորիա:Խորհրդային գիտնականներ
Կատեգորիա:Խորհրդային մեխանիկներ
Կատեգորիա:Մոսկվայի պետական համալսարանի շրջանավարտներ
Կատեգորիա:Պրոֆեսորներ
Կատեգորիա:ՌՍՖՍՀ գիտության և տեխնիկայի վաստակավոր գործիչներ
Անատոլի Սիդորով (այլ կիրառումներ)

**Անատոլի Սիդորով** անուն-ագանունը կարող է վերաբերել հետևյալ անձանց՝

* Անատոլի Իվանովիչ Սիդորով (1866-1931),  ռուս խորհրդային գիտնական-մեխանիկ և մեքենաշինարար, ՌՍՖՍՀ գիտության և տեխնիկայի վաստակավոր գործիչ (1928), պրոֆեսոր, Մոսկվայի բարձրագույն տեխնիկական ուսումնարանի մեխանիկական ֆակուլտետի դեկան։
* Անատոլի Ալեքսեևիչ Սիդորով (1958), սովետական և ռուսական զինվորական, գեներալ-գնդապետ։
Հանրահաշվի հիմնական թեորեմ

Հանրահաշվի հիմանական թեորեմը պնդում է, որ կոմպլեքս գործակիցներով ցանկացած մեկ փոփոխականի բազմանդամ ունի առնվազն մեկ կոմպլեքս արմատ։ Թեորեմի պնդումը ճիշտ է իրական գործակիցներով բազմանդամների համար նույնպես, քանի որ իրական թվերը կարելի է համարել զրոյական կեղծ մասով կոմպլեքս թվեր։

Թեորեմին համարժեք ձևակերպում է, այն պնդումը որ կոմպլեքս թվերի դաշտը հանրահաշվորեն փակ է։

Թեորեմ նաև կարելի է ձևակերպել հետևյալ կերպ․ յուրաքանչյուր ոչ զրոյական, մեկ փոփոխականի, n -րդ կարգի կոմպլեքս փոփոխականի բազմանդամ, հաշված պատիկությամբ ունի ճիշտ n արմատներ։ Նշված երկու պնդումերի համարժեքությունը կարելի է ապացուցել բազմանդամների բաժանաման ալգորիթմի հաջորդական կիրառմամբ։

Հակառակ իր անվանմանը, այս թեորեմի համար հանրահաշվական ոչ մի ապացույց գոյություն չունի, քանի որ ապացույցներից ցանկացածում օգտագործվում է իրական թվերի լրիվությունը (կամ համարժեք որևէ փաստ), ինչը հանրահաշվական գաղափար չէ։ Բացի այդ, այս պնդումը ժամանակակից հանրահաշվի համար հիմնային դեր չունի․ այս անվանումը տրվել է այն ժամանակ, երբ հանրահաշվի ուսումնասիրությունը սահմանափակվում էր իրական կամ կոմպլեքս գործակիցներով բազմանդամային հավասարումների լուծման գոյության խնդիրներով։

## Գրականության ցանկ

### Պատմական աղբյուրները
*  (tr. Course on Analysis of the Royal Polytechnic Academy, part 1: Algebraic Analysis)
* . English translation: 
*  (tr. New proof of the theorem that every integral rational algebraic function of one variable can be resolved into real factors of the first or second degree).
* 
*#  - first proof.
*#  - second proof.
*#  - third proof.
*#  - fourth proof.
*  (The Fundamental Theorem of Algebra and Intuitionism).
*  (tr. An extension of a work of Hellmuth Kneser on the Fundamental Theorem of Algebra).
*  (tr. On the first and fourth Gaussian proofs of the Fundamental Theorem of Algebra).
*  (tr. New proof of the theorem that every integral rational function of one variable can be represented as a product of linear functions of the same variable).

### Ժամանակակից գրականություն
* 
* 
* 
* 
* 
* 
*  (tr. On the history of the fundamental theorem of algebra: theory of equations and integral calculus.)
*  (tr. The rational functions §80–88: the fundamental theorem).
* 
* 
*  http://projecteuclid.org/DPubS?service=UI&version=1.0&verb=Display&handle=euclid.bams/1183547848
* 
* 
*  - English translation of Gauss's second proof.
* 

Կատեգորիա:Հանրահաշվի թեորեմներ